FOGLALKOZTATÁSI AKCIÓTERV

FELÜLVIZSGÁLATA

Mátészalka És Térsége Helyi Foglalkoztatási Paktuma

TOP-5.1.2-15-SB1-2016-00004

Komplex munkaerőpiaci kutatási program

|  |  |  |
| --- | --- | --- |
|  | **MEGRENDELŐ:****Szabolcs 05. Önkormányzati Területfejlesztési Társulás** |  |
|  | **KÉSZÍTETTE:****MEGAKOM Tanácsadó Iroda Kft.****DÁTUM: 2019.06.30** |  |
|  | A dokumentum a „Mátészalka és térsége helyi foglalkoztatási paktuma” című projekthez kapcsolódóan került kidolgozásra.Az elkészült dokumentum a Szabolcs 05. Önkormányzati Területfejlesztési Társulás tulajdona. Bármely részének felhasználása csak előzetes engedéllyel lehetséges!  |  |

[www.megakom.hu](http://www.megakom.hu/?page_id=2&lang=hu)

Tartalomjegyzék

[1 Bevezetés 4](#_Toc12868774)

[1.1 Előzmények 4](#_Toc12868775)

[1.2 A foglalkoztatási akcióterv célja, felépítése és módszertana 6](#_Toc12868776)

[2 Háttér: A Mátészalka és térsége foglalkoztatási stratégiájának célrendszere és célcsoportjai 8](#_Toc12868777)

[3 Prioritások és intézkedések bemutatása 10](#_Toc12868778)

[1. prioritás: Befektetésösztönzés és a helyi gazdasági szféra megerősítése 11](#_Toc12868779)

[1.1 Üzleti infrastruktúra és szolgáltatások fejlesztése 11](#_Toc12868780)

[1.2 Befektetésösztönzés az egyes ágazatokra fókuszálva 13](#_Toc12868781)

[1.3 Helyi termék- és szolgáltatásfejlesztés 14](#_Toc12868782)

[1.4. Vállalkozói készségek fejlesztése 15](#_Toc12868783)

[2. prioritás: Fiatalok helyben tartása 17](#_Toc12868784)

[2.1 intézkedés: Tehetségorientált térségfejlesztés 17](#_Toc12868785)

[3. Prioritás Készségek fejlesztése 19](#_Toc12868786)

[3.1. Munkáltatói igényekhez igazodó szak- és felnőttképzés 19](#_Toc12868787)

[3.2. Inaktívak és hátrányos helyzetűek mozgósítása 21](#_Toc12868788)

[3.3. Speciális munkaerőpiaci programok megvalósítása 22](#_Toc12868789)

[4. prioritás: Munkaerőpiaci együttműködések 23](#_Toc12868790)

[4.1. Foglalkoztatási paktum működtetése, kereslet-kínálat összehangolása 23](#_Toc12868791)

[4 Intézményi keretek 25](#_Toc12868792)

[5 Ütemezés 26](#_Toc12868793)

[6 Lehetséges források 28](#_Toc12868794)

Táblázatok jegyzéke

[1. táblázat: Összefoglaló adatok a projektről 4](#_Toc16256566)

[2. táblázat: Az 1. prioritás célcsoportjai, felelős szervezetei és partnerei 15](#_Toc16256567)

[3. táblázat A 2. prioritás célcsoportja, felelős szervezetei és partnerei 18](#_Toc16256568)

[4. táblázat A 2. prioritás célcsoportjai, felelős szervezeti és partnerei 22](#_Toc16256569)

[5. táblázat A 4. prioritás célcsoportjai, felelős szervezeti és partnerei 24](#_Toc16256570)

[6. táblázat: Az intézkedések indikatív ütemezése 27](#_Toc16256571)

[7. táblázat Indikatív forrástérkép az operatív programok éves fejlesztési keretei alapján, 2019. június 29](#_Toc16256572)

Ábrajegyzék

[1. ábra: A Mátészalka és térsége foglalkoztatási stratégiájának célrendszere 8](#_Toc16251546)

[2. ábra: Tervezett beavatkozások bemutatása 10](#_Toc16251547)

# Bevezetés

## Előzmények

A Nemzetgazdasági Minisztérium Regionális Fejlesztési Operatív Programok Irányító Hatósága a Terület és Településfejlesztési Operatív Program keretén belül TOP-5.1.2-15 kódszámú, Helyi foglalkoztatási együttműködések tárgyú felhívást tett közzé, melyre a Szabolcs 05. Önkormányzati Területfejlesztési Társulás **TOP-5.1.2-15-SB1-2016-00004** azonosító számon regisztrált, 2016. év augusztus hó 31. napon befogadott támogatási kérelmet nyújtott be.

A támogatási kérelem alapvető célja a foglalkoztatottsági szint növelése, a hátrányos helyzetű lakosság tartós munkaerőpiaci integrációja, a munkaerőhiány csökkentése, a hiányzó szakképzett munkaerő pótlása és a helyi partnerségek megerősítése.

A kérelmet a 2016.12.20-án kelt döntés értelmében támogatásban részesítették és 2017.01.31-én a felek Támogatási Szerződést kötöttek.

A paktumprojekt konzorciumban, a Szabolcs 05. Önkormányzati Területfejlesztési Társulás és a Szabolcs-Szatmár-Bereg Megyei Kormányhivatal együttműködésében valósul meg, összesen 350.000.000 Ft, azaz háromszázötvenmillió forint támogatásból.

1. táblázat: Összefoglaló adatok a projektről

|  |  |
| --- | --- |
| **A projekt azonosító száma** | TOP-5.1.2-15-SB1-2016-00004 |
| **Konzorciumi partnerek** | Szabolcs 05. Önkormányzati Területfejlesztési TársulásSzabolcs-Szatmár-Bereg Megyei Kormányhivatal |
| **A projekt költségvetése** | 350 000 000 Ft. |
| **A finanszírozás forrása** | Európai Szociális Alap és állami társfinanszírozás |
| **A támogatás intenzitása** | 100% |
| **A támogatási szerződés hatályba lépése** | 2017.01.31. |
| **A megvalósítás időtartama** | 2017. március 01. – 2021. február 28. |
| **Pénzügyi zárás határideje** | 2021. 05.29. |

Forrás: Támogatási Szerződés alapján saját szerkesztés

A projekt célja a komplex gazdaság- és foglalkoztatásfejlesztés a vállalkozói környezet és a versenyképesség javításáért, valamint a hátrányos helyzetű lakosság tartós munkaerőpiaci integrációja a térségben. Mindezek a foglalkoztatottság bővülését és a kiegyensúlyozott munkaerőpiac megteremtését szolgálják.

## A foglalkoztatási akcióterv célja, felépítése és módszertana

A TOP-5.1.2-15 kódszámú „Helyi foglalkoztatási együttműködések” című felhívás különböző szakmai dokumentumok kidolgozását írja elő, amelynek egyike egy részletes, helyi szintű foglalkoztatási akcióterv.

Az akcióterv egy olyan középtávra szóló (2017-2021) operatív jellegű dokumentum, amely részletesen bemutatja azokat a szakmailag indokolt beavatkozásokat, amelyek a foglalkoztatási stratégiában megfogalmazott célok, eredmények elérését szolgálják.

Az akcióterv hatóköre nem korlátozódik a paktum keretében tervezett tevékenységekre (ezt a célt a Megvalósíthatósági Tanulmány szolgálja), hanem a foglalkoztatási stratégiához kapcsolódva sokkal tágabb kontextusban határozza meg a térségi gazdaság- és foglalkoztatásfejlesztéséhez szükséges beavatkozásokat, ennek következtében olyan intézkedéseket is megfogalmaz, amelyek nem, vagy csak részben finanszírozhatók a paktum projektből. Fontos megjegyezni, hogy az akciótervben szereplő tevékenységek csak abban az esetben kerülhetnek megvalósításra, amennyiben rendelkezésre áll azokhoz elérhető forrás.

A foglalkoztatási akcióterv kidolgozása során a Nemzetgazdasági Minisztérium által alkotott általános stratégiai és operatív programozási elveket vettük figyelembe. A dokumentumot egy igényfelmérési folyamat, valamint egy kutatómunka alapozza meg, amelynek részeként azonosítottuk, összegyűjtöttük és elemeztük a szükséges gazdasági, társadalmi és munkaerőpiaci adatokat, nyilvántartásokat, a helyi munkaerőpiacon jelentkező fő problémákat és kihívásokat, a helyi munkaerőpiaci szereplők elvárásait, szükségleteit és javaslatait, amelyek egy széleskörű szükségletfelmérési folyamat eredményeként biztosítják a partnerségi tervezést, várható változásokat, a korábbi években készült helyi, megyei és országos helyzetelemzéseket, megalapozó dokumentumokat, ágazati stratégiákat és fejlesztési koncepciókat.

A projektvégrehajtás során 2019. júniusában aktualizálásra került a foglalkoztatási stratégia és akcióterv.

**A foglalkoztatási akcióterv az alábbi fejezetekből áll:**

1. fejezet: Bevezetés
2. fejezet: A Mátészalka és térsége foglalkoztatási stratégiájának célrendszere és célcsoportjai
3. fejezet: Prioritások és intézkedések bemutatása, részletes áttekintése,

• szükségletek,

• intézkedés leírása,

• tevékenységek,

• célcsoportok,

• felelős szervezet,

• partnerek;

1. fejezet: Intézményi keretek azonosítása
2. fejezet: Az intézkedések ütemezése
3. fejezet: A lehetséges források bemutatása

# Háttér: A Mátészalka és térsége foglalkoztatási stratégiájának célrendszere és célcsoportjai

A foglalkoztatási stratégiában kijelöltük Mátészalka és térsége hosszú távú (2017-2030 közötti) gazdaság- és foglalkoztatásfejlesztési irányvonalait, azonosítottuk a fő kitörési pontokat, a munkaerőpiaci jövőképet, átfogó és specifikus célokat, valamint azokat a célcsoportokat és érdekcsoportokat, amelyek helyzetét a stratégia közvetett vagy közvetlen módon befolyásolhatja.

1. ábra: A Mátészalka és térsége foglalkoztatási stratégiájának célrendszere



Forrás: saját szerkesztés

A foglalkoztatási stratégia **közvetlen célcsoportját**, azok a személyek és szervezetek alkotják, akik/amelyek munkaerőpiaci helyzetét, tevékenységét, működését vagy fejlesztéseit alapvetően befolyásolják a megfogalmazott célkitűzések és/vagy tevőlegesen részt tudnak venni azok elérésében. Ezen belül három nagyobb kategória azonosítható:

* azok a szervezetek, amelyek alapvetően meghatározzák a térség foglalkoztatás- és gazdaságfejlesztési irányvonalait, tevékenységeit, továbbá kulcsszerepet játszanak a megyei és helyi szintű célok, beavatkozások összehangolásában, koordinációjában (pl. Szabolcs 05. Önkormányzati Területfejlesztési Társulás, Mátészalka Város Önkormányzata, Szabolcs-Szatmár-Bereg Megyei Kormányhivatal, Szabolcs-Szatmár-Bereg Megyei Kereskedelmi és Iparkamara, Szabolcs-Szatmár-Bereg Megyei Önkormányzat),
* a potenciális munkaadók és munkavállalók,
* egyéb, a munkaerőpiaci folyamatokban résztvevő szervezetek (pl. képző intézmények, munkaerőpiaci szolgáltatók).

A foglalkoztatási stratégia által érintett fő munkaerőpiaci szereplők:

* Szabolcs 05. Önkormányzati Területfejlesztési Társulás,
* Szabolcs-Szatmár-Bereg Megyei Kormányhivatal,
* A 17 érintett települési önkormányzat,
* Szabolcs-Szatmár-Bereg Megyei Kereskedelmi és Iparkamara,
* Szabolcs-Szatmár-Bereg Megyei Önkormányzat,
* Képző intézmények,
* Munkaerőpiaci szolgáltatók,
* Munkaadók,
* Munkavállalók.

Ezek a célok és célcsoportok alapvetően meghatározzák az akciótervben azonosított beavatkozások tartalmi részleteit és megvalósításának kereteit.

# Prioritások és intézkedések bemutatása

A foglalkoztatási stratégia céljait operatív jellegű beavatkozások megvalósításával lehet elérni. Olyan prioritásokat és azon belül intézkedéseket határoztunk meg, amelyek már rövid- és középtávon befolyásolhatják a térség munkaerőpiaci folyamatait.

2. ábra: Tervezett beavatkozások bemutatása



Forrás: saját szerkesztés

## 1. prioritás: Befektetésösztönzés és a helyi gazdasági szféra megerősítése

Mátészalka és térsége, mint a megye egyik decentruma jelentős tőkevonzó erővel bír. Adottságainak köszönhetően a megyén belüli többi decentrummal, Nyírbátorral és Kisvárdával, valamint egyes befektetők esetében Nyíregyházával is konkurál.

### 1.1 Üzleti infrastruktúra és szolgáltatások fejlesztése

**Az intézkedés szükségességének és tartalmának leírása:**

Egy betelepülni kívánó cég esetében elsődleges szempont a potenciális beruházási terület megfelelő infrastrukturális ellátottsága. Az együttműködésben résztvevő települések közül Mátészalka rendelkezik Ipari Parkkal, mely kedvező infrastrukturális adottságokat biztosít az újonnan betelepülni vágyók számára, azonban az itt található szabad területek is végesek, ezért fontos, hogy elérhetővé váljanak a befektetők számára hasonlóan kedvező adottságú helyszínek is a térségben. Ennek feltétele, hogy a települések viszonylag rövid határidő alatt meg tudjanak felelni a telephelyigényeknek, és a szükségleteknek megfelelő ipari és gazdaságfejlesztési célú területek rendelkezésre álljanak. A kiépült közműinfrastruktúrán és meglévő szolgáltatásokon felül fontos az adott terület gyors és rugalmas elérhetőségének biztosítása is, ilyen például, hogy kerékpárral is megközelíthető legyen vagy igény esetén a céges buszok számára a térségben legyenek kialakítva megállóhelyek.

Emellett kiemelt figyelmet kell fordítania arra, hogy a nagyvállalatok számára szükséges üzleti szolgáltatások minél szélesebb körben és magasabb minőségben elérhetők legyenek elsősorban a központi szerepet betöltő Mátészalkán (pl. fuvarozás, logisztika, ingatlankezelés, jogi, pénzügyi, számviteli, mérnöki, biztonsági, IKT, munkaerő-kölcsönzési szolgáltatások, képzés-továbbképzés stb.).

**Tevékenység:**

1. **Üzleti infrastruktúra fejlesztése nagyvállalatok számára:**
* A jelenlegi ipari-gazdasági hasznosítású területek felmérése, kategorizálása méret, állapot, infrastrukturális ellátottság alapján
* A kiajánlható ingatlanokról egy pontos adatbázis összeállítása és folyamatos aktualizálása
* Szükséges infrastrukturális fejlesztések végrehajtása
1. **Üzleti szolgáltatások fejlesztése nagyvállalatok számára:**
* Az üzleti környezet javítása a helyi szabályozás egyszerűsítésével, észszerűsítésével, jobb átláthatóságával és az egyablakos és elektronikus ügyintézés bővülő lehetőségével
* Más vállalkozásokkal, potenciális beszállítókkal és ügyfelekkel való hálózatépítés segítése
* Egyéni, az adott vállalatra szabott tanácsadás biztosítása
* Nyilvántartás a helyben elérhető üzleti szolgáltatókról és szolgáltatásokról
1. **Üzleti infrastruktúra fejlesztése mikro-, kis- és középvállalkozások számára:**
* A rendelkezésre álló infrastruktúra felmérése, az esetleges hiányosságok azonosítása
* Az üzleti infrastruktúra fejlesztése felújítással, technológiai korszerűsítéssel, bővítéssel, új infrastruktúra kialakításával saját, vagy pályázati forrásból
1. **Üzleti szolgáltatások fejlesztése mikro-, kis- és középvállalkozások számára:**
* Tanácsadói adatbázis összeállítása
* Folyamatos tájékoztatás az elérhető finanszírozási forrásokról
* Tanácsadás a vállalkozás életciklusának kulcsfontosságú fázisaiban (pl. cégalapítási, adójogi, kutatás-fejlesztési vagy marketingtanácsadás)
* A vállalkozási környezet javítása a helyi szabályozás egyszerűsítésével, észszerűsítésével, jobb átláthatóságával és az egyablakos és elektronikus ügyintézés bővülő lehetőségével
* Más vállalkozásokkal, potenciális beszállítókkal és ügyfelekkel való hálózatépítés segítése

### 1.2 Befektetésösztönzés az egyes ágazatokra fókuszálva

**Az intézkedés szükségességének és tartalmának leírása:**

A befektetésösztönzés két szempont miatt fontos:

* egyrészt biztosítja a foglalkoztatási szint növekedését,
* másrészt elősegíti a magas hozzáadott értékű ágazatok, vállalkozások, tevékenységek jelenlétét

A térségben elsősorban a járásszékhely Mátészalka befektetési szempontból viszonylag jó adottságokkal rendelkezik megyei szinten, például határközeli fekvése a külföldi tőkebefektetéseknek is kedvez. A térségben működő vállalatok a partnerségi rendezvények során a munkaerőpiaci szereplők közötti szorosabb együttműködés szükségességét hangsúlyozták.

Nemcsak új vállalkozások vonzására kell koncentrálni, hanem legalább ekkora hangsúlyt kell fektetni a már letelepedett cégek bővítésének segítésére is.

Az intézkedés hatására a térség tőkevonzó képessége erősödik, növekedésnek indul a működő vállalkozások száma és új munkahelyek jönnek létre az elsődleges munkaerőpiacon.

**Tevékenység:**

* Meghatározó helyi vállalatokkal folyamatos egyeztetés a cégek helyben tartása és új tevékenységek letelepítése céljából (pl. rendszeres igényfelmérések, informális találkozók, jól működő kommunikációs mechanizmus kialakítása az önkormányzatok és a vállalkozások között)
* Átgondolt, célzott befektetés ösztönzés
* A jövőképet szolgáló ágazati fókusz kijelölése
* A térség ipari területeinek, befektetők szempontjából fontos tényezők internetes promóciója
* Foglalkoztatás elősegítése bértámogatás igénybevételének ösztönzésével
* Partnerségépítés hazai és nemzetközi szinten

### 1.3 Helyi termék-[[1]](#footnote-2) és szolgáltatásfejlesztés

**Az intézkedés szükségességének és tartalmának leírása:**

A helyi termékek és szolgáltatások iránti igény jelentős mértékben megnövekedett az elmúlt időszakban, mert ezzel egyfelől a megtermelt jövedelem helyben keletkezik és visszaforgatható a gazdaságba, másfelől fontos a környezeti fenntarthatóság szempontjából is, hiszen a szállításból eredő környezetterhelés mérséklődhet, emellett pedig az ilyen termékek előállítása során sok esetben környezetkímélő technológiákat alkalmaznak. Mindezt a hazai szabályozási és támogatási rendszer is felismerte és érvényesíti. Jelenleg is számos helyi termék létezik a térségben, de sok esetben gondot jelent, hogy a potenciális fogyasztók nem ismerik a termékeket és a fogyasztásukból származó előnyöket.

Ahhoz, hogy a helyi termékek és szolgáltatások iránti kereslet növekedjen, ismerni kell őket, a kínálatnak folyamatosan megfelelő minőségűnek és színvonalúnak, a fogyasztói körnek pedig a termékek iránt elkötelezettnek és fizetőképesnek kell lennie, a két oldalt pedig egy hatékony marketing tevékenység tudja összekapcsolni. A helyi vállalkozások összefogása, termék és szolgáltatásfejlesztés, koordinált értékesítés és minőségi kontroll bevezetése, a keresleti oldalon pedig fogyasztást ösztönző kommunikáció folytatása szükséges az intézkedés sikerességéhez. Mindez közvetlenül hozzájárul az érintett vállalkozók bevételeinek növekedéséhez, a jövedelemszerzési lehetőségek bővüléséhez, a hagyományok megőrzéséhez, közvetett módon a technológiai korszerűsítéshez, a munkahelyteremtéshez, a helyi identitás és a társadalmi kohézió erősítéséhez és a turisztikai kínálat bővüléséhez.

**Tevékenység:**

* Helyi termék- és szolgáltatásfejlesztés ösztönzése
* Jellegzetes helyi termékek és szolgáltatások azonosítása
* Vállalkozói, termékfejlesztési és innovációs képzések helyi termelők és szolgáltatók számára
* A helyi termékek hatékony marketingje

### 1.4. Vállalkozói készségek fejlesztése

**Az intézkedés szükségességének és tartalmának leírása:**

A vállalkozói készség egyfajta tágan értelmezett kulcskompetencia, amely nem kizárólag egy vállalkozás működtetéséhez vagy az önfoglalkoztatáshoz nyújt támpontot, hanem egyfajta életvezetési szemléletmód, mely magában foglalja a sikerorientáltságot, a stratégiai megközelítést, a célok kitűzésére és elérésére való törekvést, az egyén felelősségét saját – pozitív és negatív – cselekedetei iránt és a külső tényezők által bekövetkező újítások adaptálásának képességét [[2]](#footnote-3).

A vállalkozói készségek hiánya több szinten is megmutatkozik, egyrészt a közoktatási, szakképzési és a felsőoktatási rendszerből hiányzik a vállalkozási készségek átadására irányuló tananyag, ennek következtében a munkaerőpiacra kikerülő diákok nem rendelkeznek a szükséges készségekkel és ismeretekkel, így már hiányzik a térségben a helyben felnövő potenciális vállalkozói réteg, másfelől pedig a már működő vállalkozások fejlődését nagymértékben gátolják a részben hiányzó üzleti képességek. Mindez közvetetten korlátozza a vállalkozói pálya iránti érdeklődést és elkötelezettséget is.

**Tevékenység:**

* A vállalkozók képességeinek felmérése a főtevékenységtől eltérő, de a versenyképes működéshez elengedhetetlen területeken
* A képzendő területek meghatározása a felmérések alapján
* Moduláris jellegű képzési program a vállalkozói készségek fejlesztésére

2. táblázat: Az 1. prioritás célcsoportjai, felelős szervezetei és partnerei

| **Intézkedés** | **Célcsoportok** | **Koordináló szervezet** | **Partnerek** |
| --- | --- | --- | --- |
| 1.1.Üzleti infrastruktúra és szolgáltatások fejlesztése | Helyi mikro-, kis- és középvállalkozások, a térségben működő nagyobb vállalkozásokPotenciális beruházók | Szabolcs 05. Önkormányzati Területfejlesztési Társulás | Szabolcs-Szatmár-Bereg Megyei Kereskedelmi és Iparkamara, Vállalkozásfejlesztési szervezetek,Vállalkozási tanácsadással foglalkozó szervezetekTelepülési önkormányzatok |
| 1.2 Befektetésösztönzés az egyes ágazatokra fókuszálva | A térségben működő nagyobb vállalkozásokPotenciális beruházók | Szabolcs 05. Önkormányzati Területfejlesztési Társulás | Szabolcs-Szatmár-Bereg Megyei Kereskedelmi és Iparkamara, Szabolcs-Szatmár-Bereg Megyei ÖnkormányzatVállalkozásfejlesztési szervezetek,Vállalkozási tanácsadással foglalkozó szervezetekTelepülési önkormányzatok |
| 1.3. Helyi termék és szolgáltatásfejlesztés | Helyi mikro-, kis- és középvállalkozások, innovatív startup vállalkozásokHelyi alap- és középfokú oktatási intézményekAlap- és középfokú oktatásban résztvevő helyi diákokFelnőttképzésben résztvevő személyek(Potenciális) munkavállalók | Szabolcs 05. Önkormányzati Területfejlesztési Társulás | Szabolcs-Szatmár-Bereg Megyei Kereskedelmi és Iparkamara, Vállalkozásfejlesztési szervezetek,Vállalkozási tanácsadással foglalkozó szervezetekTelepülési önkormányzatok |
| 1.4. Vállalkozói készségek fejlesztése | Alap- és középfokú oktatásban résztvevő helyi diákokHelyi mikro-, kis- és középvállalkozások | Szabolcs 05. Önkormányzati Területfejlesztési Társulás | Szabolcs-Szatmár-Bereg Megyei Kereskedelmi és Iparkamara, Vállalkozásfejlesztési szervezetek,Vállalkozási tanácsadással foglalkozó szervezetekHelyi alap- és középfokú oktatási intézményekTelepülési önkormányzatok |

## 2. prioritás: Fiatalok helyben tartása

### 2.1 intézkedés: Tehetségorientált térségfejlesztés

**Az intézkedés szükségességének és tartalmának leírása:**

Napjainkban a térségben az egyik legnagyobb problémát a fiatal és képzett szakemberek egyre nagyobb mértéket öltő hiánya jelenti. A fiatalok számára sok esetben a térség nem tud megfelelő elhelyezkedési lehetőséget és ehhez kapcsolódó életszínvonalat biztosítani. Az elvándorlás leginkább a középfokú szakképzettséggel rendelkezőket érinti, jellemző esetükben a közép- és nyugat-magyarországi, illetve külföldi munkavállalás. Ennek a folyamatnak a megállítása azért is nagyon fontos, mert egyes szektorokban és nagyfoglalkoztatóknál az átlagéletkor viszonylag magas, és hamarosan generációváltásra kell felkészülni, mivel a jelenlegi állomány elöregedése kb. 10 év múlva komoly problémát fog jelenteni. A helyben lévő fiatal szakemberek megtartása és ide vonzása azok esetében lehet a legsikeresebb, akik valamilyen kötődéssel rendelkeznek, például itt nőttek fel és tanulmányaik miatt hagyták el a térséget.

Az utánpótlás biztosításához olyan kiegészítő szolgáltatásokat kell nyújtani a fiatalok számára, amelyek egyrészt vonzóvá teszik az iskolaválasztás előtt álló diákok számára a munkaerőhiánnyal küzdő szakterületeket, másrészt erősítik a felsőfokú tanulmányaikat végzők helyi kötődését. Célzott pályaorientációval figyelmet kell fordítani arra, hogy a térségbeli fiatalok minél nagyobb arányban válasszák a helyi intézményeket és a helyi munkavállalást, de ha mégis máshol tanulnak, akkor a visszacsábításukra kell energiát fordítani. Ennek eszköze a folyamatos kapcsolattartás, életútjuk nyomonkövetése és az identitástudatuk erősítése.

A tehetséges fiatalokon felül koncentrálni kell azokra az szakemberekre is, akik már rendelkeznek szakmai háttérrel (legalább pár éves tapasztalattal szakterületükön). A tehetséges szakemberek vonzásához meg kell teremteni azokat a feltételeket, amelyeket megvizsgálnak mobilitási döntéseik meghozatala előtt. Ezek között számos olyan tényező van, amelyeket a helyi munkaerőpiaci szereplők csak korlátozottan képesek befolyásolni, ezért azokra a területekre és szolgáltatásokra célszerű fókuszálni, amelyek tényleges, gyakorlati segítséget jelentenek a munka- és lakóhelyváltás során.

**Tevékenység:**

1. **A helyben tanuló fiatalok esetében:**
* Célzott kommunikáció a tanulmányok megkezdése előtt
* Társadalmi, szakmai, munkaerőpiaci integrációt segítő tevékenységek (pl. mentorálás, helyi munkaadókkal való kapcsolatfelvételben segítségnyújtás, üzemlátogatások szervezése, ösztöndíj és gyakornoki program, helyi szakmai és szabadidős közösségekhez való csatlakozás)
1. **A tanulmányaikat máshol végző fiatalok esetében:**
* Adatbázis összeállítása és folyamatos aktualizálása a középfokú oktatási-képzési intézmények együttműködésével (tanulói életutat követő rendszer)
* Ösztöndíj és gyakornoki program megvalósítása
* Kapcsolatépítés a helyi munkaadókkal (pl. céglátogatás, vállalatvezetői és intézményvezetői beszélgetés)
* Rendszeres események, kapcsolattartási funkciójú rendezvények a helyi kötődés megőrzése, megerősítése céljából
1. **Tehetséges szakemberek vonzása érdekében**
* Testre szabott lakáskínálat biztosítása (bérlakásprogram), segítségnyújtás lakáskeresésben
* Segítségnyújtás a gyermekek bölcsődei, óvodai és iskolai elhelyezésében
* Segítségnyújtás a házastárs munkakeresésében
* Támogatás a helyi szakmai hálózatokba, közösségekbe való bekapcsolódásban

3. táblázat A 2. prioritás célcsoportja, felelős szervezetei és partnerei

|  |  |  |  |
| --- | --- | --- | --- |
| **Intézkedés**  | **Célcsoportok** | **Koordináló szervezet** | **Partnerek** |
| 2.1. Tehetségorientált térségfejlesztés | A térségben tanuló diákokMáshol tanuló térségből származó fiatalokMáshol dolgozó fiatal szakemberek | Szabolcs 05. Önkormányzati Területfejlesztési Társulás | Képző intézményekTelepülési önkormányzatokSzabolcs-Szatmár-Bereg Megyei Kereskedelmi és IparkamaraFiatalokkal foglalkozó civil szervezetekHelyi vállalkozásokKözszolgáltatásokat nyújtó intézményekKözösségépítő civil szervezetek |

## 3. Prioritás Készségek fejlesztése

### 3.1. Munkáltatói igényekhez igazodó szak- és felnőttképzés

**Az intézkedés szükségességének és tartalmának leírása:**

A térségben – az ország jelentős részéhez hasonlóan – két, egymásnak ellentmondó folyamatot figyelhetünk meg a munkaerőpiacon. Folyamatos hiány mutatkozik elsősorban szakképzettekből, melyhez az elmúlt évek során nagy mértéket öltő elvándorlás és a szakképzés népszerűségének folyamatos csökkenése jelentős mértékben járul hozzá. Ugyanakkor több ezer fő potenciális munkavállaló is jelen van, egyrészt a regisztrált álláskeresők (3201 fő), másrészt pedig a közfoglalkoztatottak (1875 fő) személyében, valamint az inaktívak körében.

A szakképzési rendszerben rejlő hiányosságokhoz jelentősen hozzájárul az, hogy az oktatási rendszer elavult szaktudást biztosít, a képzésben megszerezhető szakmák nem felelnek meg a keresleti követelményeknek, ezen felül pedig a rendszerből kikerülők nem sajátítják el a munkavállaláshoz szükséges kompetenciákat. Problémát jelenthet továbbá, hogy a képzési rendszer nem alkalmazkodik rugalmasan a változó igényekhez, így a megszerezhető szakmai végzettséggel sem mindig egyszerű elhelyezkedni a munkaerőpiacon.

Tovább rontja a helyzetet, hogy a szakmunka jelentős presztízsvesztésen ment át, a szakközépiskolai (korábbi szakiskolai) képzések kevéssé vonzók a szülők számára, ezért igyekeznek a felsőoktatásba irányítani az arra akár kevéssé alkalmas gyerekeket is. Ebből következik, hogy a középfokú szakmákat sokszor olyan fiatalok végzik el, akik érdeklődés nélkül járnak az adott iskolába, és később pályaelhagyóvá válnak.

A szakképzési rendszer rugalmas átalakításával a fiatalok számára egy hosszú távú jövőkép mutatható fel, az iskolát követő biztos munkahellyel, így a szakképzettek elvándorlása is mérsékelhető. A munkaadók számára a folyamatos munkaerő-utánpótlás hozzájárul a termelékenység kiszámíthatóvá tételéhez és növekedéséhez, ezáltal többletbevételeket generál, valamint javítja a vállalkozások versenyképességét.

Fel kell tárni, hogy az egyes ágazatokban a vállalkozások hány főt foglalkoztatnak, milyen nagyságrendű a betöltetlen álláshelyek száma, valamint vizsgálni kell az alkalmazottak korösszetételét, mivel azon ágazatokban, ahol nagyarányú az idősebb munkavállalók jelenléte, a közeli nyugdíjba vonulás miatt nagyobb keretszámokkal kell a képzéseket indítani.

Ezzel párhuzamosan fel kell mérni a szakképzési rendszer kínálatát, vagyis azt, hogy az intézmények az egyes szakmákban milyen képzéseket, mekkora keretszámmal indítanak, és ezeken mekkora a ténylegesen beiratkozók létszáma.

A felméréseket követően kirajzolódik, hogy melyek a kevésbé vagy egyáltalán nem szükséges szakmák, és melyek azok, melyeket bővíteni vagy indítani szükséges.

A munkaadók számára ideális munkaerő megfelelő gyakorlati tapasztalattal is rendelkezik, ennek érdekében fontos, hogy a képző intézmények minél több helyi vállalkozással tanulmányi szerződést kössenek, melyek biztosítják a gyakorlati tudás megszerzését és esetenként akár a későbbi foglalkoztatásukat is.

A nagyvállalatok jelenléte miatt nagyobb hangsúlyt kell fektetni az idegennyelvi képzésekre – már az iskolai kereteken belül és azt követően is (pl. céges nyelvi képzések).

Az intézkedés hatására biztosítható a munkaerő-kereslet és -kínálat nagyobb összhangja, mérséklődik a munkaerőhiány, aminek köszönhetően javul a vállalkozások termelékenysége és versenyképessége, továbbá erősödik a népességmegtartó erő a térségben.

**Tevékenység:**

* Munkaerő ágazatonkénti és korösszetétel szerinti felmérése
* A vállalkozások bővítési szándékainak felmérése a munkaerőigények jövőbeli változásának figyelembevétele érdekében
* Képzési rendszer felmérése, az oktatott szakmák, a keretszámok és az egyes szakmák keretszámainak kihasználtsági felmérése
* A képzési kínálat átszervezése a munkaerőkeresletnek megfelelően, a szükséges munkaerő toborzása, új képzések folytatásának engedélyeztetése
* Együttműködési megállapodások megkötése a vállalkozásokkal a tanulók gyakorlati tudásának biztosítása és a duális képzés elterjesztése érdekében
* Képzési támogatások nyújtása álláskeresők számára a jogszabályi feltételek figyelembevételével
* Képzési rendszer rendszeres felülvizsgálata

### 3.2. Inaktívak és hátrányos helyzetűek mozgósítása

**Az intézkedés szükségességének és tartalmának leírása:**

A megyében jellemző a hátrányos helyzetűek viszonylag jelentős aránya, ez a paktumtérséget is érintő probléma, mely főként a kisebb települések esetében jelentős. A regisztrált álláskeresők nyilvántartása leköti a meglévő kapacitásokat, ezen felül már nincsen lehetőség az inaktív személyek, eltartottak, illegális munkavállalók feltérképezésére, munkaerőpiaci elhelyezkedésük segítésére. Az inaktívakon felül a közfoglalkoztatásban résztvevők jelentik a térség potenciális munkaerő tartalékát. A közfoglalkoztatásban résztvevők elsődleges munkaerőpiacra való visszatérése központilag meghatározott foglalkoztatáspolitikai cél is. A munkaadói felmérésekből kiderül, hogy több esetben rossz tapasztalataik vannak a közfoglalkoztatottak alkalmazásával, ugyanis a nem sokkal kevesebb anyagi juttatásért cserébe a közfoglalkoztatás során esetenként lassabb a munkatempó, az elvásárok is alacsonyabbak, és gyakran közelebb is van a munkavégzés helye, így egy kényelmesebb alternatívát jelent a nyílt munkaerőpiaci munkával szemben.

A potenciális munkaerőtartalék feltárásához elsőként azonosítani szükséges az érintett társadalmi csoportokat, személyeket. Ehhez elsőként azokat a szervezeteket kell felkeresni, akik kapcsolatban állnak az érintett csoportokkal, rajtuk keresztül, illetve más célspecifikus módon lehet megszólítani az érintetteket. A kapcsolatfelvétel során előnyben kell részesíteni a könnyen érthető kommunikációt, a rendezvények vonzóvá tételét.

**Tevékenység:**

* Az érintett társadalmi csoportok pontos számbavétele
* Kapcsolatfelvétel és kapcsolattartás az inaktívakkal kapcsolatban álló szervezetekkel
* A hátrányos helyzetű és inaktív személyek elérésére alkalmas tájékoztatási és mozgósítási eszközök, módszerek azonosítása

### 3.3. Speciális munkaerőpiaci programok megvalósítása

**Az intézkedés szükségességének és tartalmának leírása:**

A hátrányos helyzetben lévők munkaerőpiaci integrációs esélyei nem javulnak az érintett térségben, ennek következtében nem tudnak potenciális munkaerő tartalékot képezni. A célcsoport tagjainak képzése nem, vagy csak nagyon nehezen térülne meg a foglalkoztatóknak, így ilyen jellegű tevékenységet nem éri meg végezniük.

A betanított munkások felvételének komoly – egyre növekvő – akadálya lehet a munkára kész, motivált, dolgozni akaró munkaerő nagymértékű hiánya. Az alacsony munkapiaci státuszú kategóriába tartozó személyek esetében csak a komplex megoldások segíthetnek. Ezen személyek helyzetén alternatív munkaerőpiaci eszközökkel lehet segíteni, melyek egyszerre jelentenek segítséget nehézségeik szociális és gazdasági szempontú kezeléséhez.

**Tevékenység:**

* Egyéni felzárkóztatási tervek összeállítása és megvalósítása
* Felzárkóztató tréningek szervezése
* Szakmai képzések szervezése
* Egyéni segítségnyújtás, pszichoszociális támogatás biztosítása
* Munkahelyi mentorprogram
* Munkaadók és munkatársak érzékenyítése

4. táblázat A 2. prioritás célcsoportjai, felelős szervezeti és partnerei

| **Intézkedés**  | **Célcsoportok** | **Koordináló szervezet** | **Partnerek** |
| --- | --- | --- | --- |
| 3.1. Munkáltatói igényekhez igazodó szak- és felnőttképzés | MunkáltatókKépző intézményekÁltalános iskolák és középiskolák végzős hallgatóiNem piacképes szakképzettséggel rendelkező munkanélküliek | Mátészalkai Szakképzési Centrum | Települési önkormányzatokMunkaerőpiaci szolgáltatókHelyi vállalkozásokKépzőintézményekSzabolcs-Szatmár-Bereg Megyei Kormányhivatal |
| 3.2. Inaktívak és hátrányos helyzetűek mozgósítása | MunkáltatókKépző intézményekÁltalános iskolák és középiskolák végzős hallgatóiHátrányos helyzetű személyekInaktív személyekKözfoglalkoztatottak | Szabolcs 05. Önkormányzati Területfejlesztési Társulás | Települési önkormányzatokHátrányos helyzetűekkel foglalkozó civil szervezetekNemzetiségi önkormányzatokMunkaerőpiaci szolgáltatók |
| 3.3. Speciális munkaerőpiaci programok megvalósítása | Hátrányos helyzetű személyekInaktív személyekKözfoglalkoztatottak | Szabolcs 05. Önkormányzati Területfejlesztési Társulás | Települési önkormányzatokHátrányos helyzetűekkel foglalkozó civil szervezetekNemzetiségi önkormányzatokMunkaerőpiaci szolgáltatók |

## 4. prioritás: Munkaerőpiaci együttműködések

### 4.1. Foglalkoztatási paktum működtetése, kereslet-kínálat összehangolása

**Az intézkedés szükségességének és tartalmának leírása:**

A Nemzetgazdasági Minisztérium Regionális Fejlesztési Operatív Programok Irányító Hatósága a Terület és Településfejlesztési Operatív Program keretén belül TOP-5.1.2-15 kódszámú, Helyi foglalkoztatási együttműködések tárgyú felhívást tett közzé. A Szabolcs 05. Önkormányzati Területfejlesztési Társulás TOP-5.1.2-15-SB1-2016-00004 azonosító számú, Mátészalka és térsége helyi foglalkoztatási paktuma című pályázatának megvalósítására 350 000 000 Ft támogatási összeget nyert el. A projekt keretén belül kötelező tevékenység a foglalkoztatási paktum létrehozása és a központilag meghatározott elvárásoknak megfelelő működtetése. Azonban nem csak a tevékenység kötelező mivolta miatt valósul meg az együttműködés, hanem a Társulás és partnerei is felismerték ennek szükségességét, hiszen a gazdasági-társadalmi kihívásoknak külön-külön sokkal nehezebb megfelelni, mint közösen.

A sikeres partnerség érdekében valamennyi érintett szereplő számára bemutatásra kerül, hogy a két- és többoldalú együttműködések (pl. a Kormányhivatal és a munkaadók, a képző intézmények és a munkaadók vagy éppen a munkaadók egymás közötti kapcsolatai) milyen konkrét előnyökkel járhatnak, mint például a partnerek helyzetét ténylegesen javító akciók, szolgáltatói attitűd megerősödése. Ebben a folyamatban a fő kedvezményezettek kezdeményező, koordináló szerepet játszanak – mindenekelőtt a Paktumirodán keresztül.

**Tevékenység:**

* Foglalkoztatási Fórum működtetése
* A helyi szintű foglalkoztatási együttműködés operatív működtetéséért felelős Paktumiroda fenntartása, szolgáltatások biztosítása
* Munkaerőpiaci igényfelmérések, előrejelzések
* Helyi, megyei és országos szakpolitikai célok, gazdaság- és foglalkoztatásfejlesztési intézkedések megvalósításának támogatása

5. táblázat A 4. prioritás célcsoportjai, felelős szervezeti és partnerei

|  |  |  |  |
| --- | --- | --- | --- |
| **Intézkedés**  | **Célcsoportok** | **Koordináló szervezet** | **Partnerek** |
| 4.1. Foglalkoztatási paktum működtetése, kereslet-kínálat összehangolása | Vállalkozások és egyéb munkaadókKépző intézményekMunkaerőpiaci szolgáltatókCivil szervezetekEgyházakNemzetiségi önkormányzatokSzociális szövetkezetekEgyéb munkaerőpiaci szereplők | Szabolcs 05. Önkormányzati Területfejlesztési Társulás | Az Együttműködési Megállapodást aláíró szervezetek |

# Intézményi keretek

A foglalkoztatási stratégiában és akciótervben foglaltak megvalósításához a paktum tagsága meghatározza a megfelelő szakmai és szervezeti kereteket. A paktum tagok között megtalálható valamennyi, a munkaerőpiaci szempontból meghatározó helyi szervezet:

* Szabolcs 05. Önkormányzati Területfejlesztési Társulás
* a Mátészalka és térségének helyi paktumában résztvevő 17 önkormányzat
* Szabolcs-Szatmár-Bereg Megyei Kormányhivatal
* Szabolcs-Szatmár-Bereg Megyei Önkormányzat,
* Szabolcs-Szatmár-Bereg Megyei Kereskedelmi és Iparkamara,
* szak- és felnőttképző intézmények,
* helyi szinten meghatározó munkaadók, vállalkozások,
* egyéb munkaerőpiaci szempontból fontos szervezetek.

A paktumszervezet három fő egységből áll, melyek egymást segítve hatékonyan látják el a feladataikat annak érdekében, hogy a stratégiában kijelölt munkaerőpiaci irányvonalak a térség minden működési-fejlesztési területén érvényesülhessenek.

* a Foglalkoztatási Fórum a paktum egyeztető szerve, amelyet az Együttműködési Megállapodást aláíró tagok működtetnek – célja a megfelelő szintű társadalmi bevonás, a demokratikus működés és a széles körű helyi nyilvánosság biztosítása,
* az Irányító Csoport az irányító és döntéshozó szerv, amely elsősorban a paktumprojekt végrehajtásával kapcsolatos stratégiai és operatív jellegű döntések meghozatalára felhatalmazott vezető tisztségviselőkből áll,
* a paktumszervezettel kapcsolatos operatív feladatokat a Paktumiroda látja el, a partnerségi koordinátor kiemelt szerepet játszik a foglalkoztatási együttműködés és partnerség kialakításában, fenntartásában.

# Ütemezés

A foglalkoztatási akcióterv intézkedéseinek ütemezése során az alábbi szempontokat vettük figyelembe:

* a projekt megvalósításának időszaka: 2017. március 01. – 2021. február 28.,
* összhangban legyen a Megvalósíthatósági Tanulmányban található tevékenység és pénzügyi ütemezéssel,
* bizonyos intézkedések a projektmegvalósítás időszakát végig kísérik,
* az egyes tevékenységek során az előkészítése huzamosabb ideig elhúzódhat,
* azon tevékenységek esetében, ahol a megvalósítás során átfedések lehetnek, ott az ütemezést a megvalósításhoz igazítottuk.

Az egyes intézkedések ütemezését a következő GANTT diagramban (6. táblázat) foglaltuk össze negyedéves bontásban. Az ütemezés indikatív ütemezés, ami a finanszírozási források rendelkezésre állása alapján módosulhat.

6. táblázat: Az intézkedések indikatív ütemezése

| **Prioritások és intézkedések** | **2017** | **2018** | **2019** | **2020** | **2021** |
| --- | --- | --- | --- | --- | --- |
| **3.** | **4.** | **1.** | **2.** | **3.** | **4.** | **1.** | **2.** | **3.** | **4.** | **1.** | **2.** | **3.** | **4.** | **1.** | **2.** | **3.** |
| 1. **Befektetésösztönzés és a helyi gazdasági szféra megerősítése**
 |
| * 1. Üzleti infrastruktúra és szolgáltatások fejlesztése
 |  |  |  |  |  |  |  |  |  |  |  |  |  |  |  |  |  |
| * 1. Befektetésösztönzés az egyes ágazatokra fókuszálva
 |  |  |  |  |  |  |  |  |  |  |  |  |  |  |  |  |  |
| * 1. Helyi termék- és szolgáltatásfejlesztés
 |  |  |  |  |  |  |  |  |  |  |  |  |  |  |  |  |  |
| * 1. Vállalkozói készségek fejlesztése
 |  |  |  |  |  |  |  |  |  |  |  |  |  |  |  |  |  |
| 1. **Fiatalok helyben tartása**
 |
| * 1. Tehetségorientált térségfejlesztés
 |  |  |  |  |  |  |  |  |  |  |  |  |  |  |  |  |  |
| 1. **Készségek fejlesztése**
 |
| * 1. Munkáltatói igényekhez igazodó szak- és felnőttképzés
 |  |  |  |  |  |  |  |  |  |  |  |  |  |  |  |  |  |
| * 1. Inaktívak és hátrányos helyzetűek mozgósítása
 |  |  |  |  |  |  |  |  |  |  |  |  |  |  |  |  |  |
| * 1. Speciális munkaerőpiaci programok megvalósítása
 |  |  |  |  |  |  |  |  |  |  |  |  |  |  |  |  |  |
| 1. **Munkavállalók és potenciális munkavállalók ismereteinek és készségeinek folyamatos fejlesztése**
 |
| * 1. Foglalkoztatási paktum működtetése, kereslet-kínálat összehangolása
 |  |  |  |  |  |  |  |  |  |  |  |  |  |  |  |  |  |

Forrás: saját szerkesztés

# Lehetséges források

Az akcióterv megvalósításának költségvonzata több tételből tevődik össze, és az egyes intézkedések nagyságrendje, valamint finanszírozási forrásuk is nagymértékben eltér:

* egyes intézkedések közvetlenül finanszírozhatók a paktumprojekt költségvetéséből:

1.3 Helyi termék- és szolgáltatásfejlesztés

4.1. Foglalkoztatási paktum működtetése, kereslet-kínálat összehangolása

* más intézkedések részben vagy közvetett módon kapcsolódnak a paktumprojekthez, és bizonyos tevékenységeik szintén hozzárendelhetők a projekt egyes költségelemeihez:

3.1. Munkáltatói igényekhez igazodó szak- és felnőttképzés

3.2. Inaktívak és hátrányos helyzetűek mozgósítása

3.3. Speciális munkaerőpiaci programok megvalósítása

* több intézkedés megvalósítása a saját források rendelkezésre állásától és/vagy külső források bevonásától függ, ami a végrehajtandó tevékenységek tényleges tartalmát is befolyásolja, emiatt ezek nagyságrendjét jelenleg nem lehet megbecsülni – ebbe a kategóriába tartoznak többek között az alábbi intézkedések:

1.1.Üzleti infrastruktúra és szolgáltatások fejlesztése

1.4. Vállalkozói készségek fejlesztése

* egyes intézkedések megvalósítása minimális pénzügyi forrásból is kivitelezhető, hiszen az anyagiak helyett sokkal inkább egyfajta innovatív szemléletmódot és az önkormányzati feladatok rugalmas átszervezését igényli, ilyenek például a szemléletformáló, partnerségépítő beavatkozások, vagy azok, ahol az önkormányzatok hatásköre nem terjedhet tovább a szükséges soft jellegű feltételek kialakításánál, a változások ösztönzésénél:

1.2 Befektetésösztönzés az egyes ágazatokra fókuszálva

2.1. Tehetségorientált térségfejlesztés

A hosszú távú célok megvalósulása érdekében azonban ezen forrásokon felül lehetséges egyéb támogatások igénybevétele is, például az EU támogatással megvalósuló egyes operatív programok (pl. GINOP, EFOP, TOP, VP) illetve a határmenti együttműködési programok keretében.

A támogatás céljai alapján a forráslehetőségeket az alábbi csoportokba sorolhatjuk:

* a **munkaadók** által megpályázható munkahelyteremtő és -megtartó fejlesztések vagy meglévő alkalmazottjaik készségeinek javítására,
* az **önkormányzatok** által végrehajtható beruházások, amelyek vonzóbbá teszik településüket a gazdasági szervezetek számára, illetve közvetetten vagy közvetlenül növelik az adott település és az ott működő vállalkozások versenyképességét,
* egyes támogatási forrásokból olyan munkaerőpiaci programokat valósíthatnak meg akár közszférabeli, akár civil szervezetek, amelyek keretében kifejezetten a **munkavállalók** készségeinek és képességeinek fejlesztése, foglalkoztathatóságuk javítása a cél.

Az akcióterv felülvizsgálatakor (2019. június) elérhető finanszírozási forrásokat az alábbi táblázat tartalmazza, melyek változhatnak, ezért szükséges az illeszkedő felhívások folyamatos nyomonkövetése.

7. táblázat Indikatív forrástérkép az operatív programok éves fejlesztési keretei alapján, 2019. június

| **Felhívás száma** | **Felhívás megnevezése** | **Felhívás keretösszege****(Mrd Ft)** |
| --- | --- | --- |
|  | **GINOP** |
| GINOP-5.1.7-17 | Társadalmi célú vállalkozások támogatása | 15 |
| GINOP-5.2.4-16 | Gyakornoki program pályakezdők támogatására | 30 |
| GINOP-5.3.5-18 | Munkaerőpiaci alkalmazkodóképesség fejlesztését célzó tematikus projektek | 4 |

Forrás: www.palyazat.gov.hu alapján saját szerkesztés

1. A helyi termék fogalma nincs merev szabályok és fogalmi definíciók közé szorítva. Fő jellemzője, hogy a termelés, a feldolgozás és az értékesítés, valamint a fogyasztó a lehető legközelebb vannak egymáshoz, ezáltal rövid az ellátási lánc. A távolságok azonban értelemszerűen a terméktől, a régiótól és a körülményektől függően változhatnak. Fontos, hogy a helyi termék forgalma, helyi termékek keresletének megerősödése a helyi gazdaságot fejleszti, a helyi szereplőket segíti, őket támogatja, és környezetileg, társadalmilag is a fenntartható gazdálkodáshoz vezet. [↑](#footnote-ref-2)
2. Európai Tanács: A vállalkozói készség fejlesztése. Oktatás és képzés 2010 munkaprogram végrehajtása. B munkacsoport: Kulcskompetenciák. Európai Tanács, 2004. november

https://www.ofi.hu/tudastar/nemzetkozi-kitekintes/vallalkozoi-keszseg [↑](#footnote-ref-3)